cyanic-selkie/wikianc huggingface dataset:
சேவியர் செயக்குமார்
மக்கள் நீதிக்கட்சி
சேவியர் செயக்குமார் பிகேஆர் கட்சியின் துணைத் தலைவர் (Vice President of People's Justice Party) பதவி வகித்தவர். 2018-ஆம் ஆண்டு மலேசியப் பொதுத் தேர்தலில், சிலாங்கூர் மாநிலத்திற்கான பாக்காத்தான் கூட்டணிக்கு தேர்தல் இயக்குநராகவும் (Selangor Election Director) நியமிக்கப்பட்டார்.
13 மார்ச் 2021 அன்று, மக்கள் நீதிக் கட்சியின் உறுப்பினர் பதவியையும்; கட்சியின் துணைத் தலைவர் பதவியையும் திடீரென துறப்பு செய்தார். 2020-ஆம் ஆண்டு நடந்த நிகழ்வுகளால் தான் "மிகவும் விரக்தி அடைந்து விட்டதாக" குறிப்பிட்டார். அதைத் தொடர்ந்து, அவர் சுயேட்சை நாடாளுமன்ற உறுப்பினரானார். மேலும் பெரிக்காத்தான் நேசனல் கூட்டணிக்கு தம்முடைய முழு ஆதரவையும் அறிவித்தார்.
கட்சி விலகல்
சேவியர் அமைச்சராக இருந்தபோது, 2019-இல் வழங்கப்பட்ட ஒப்பந்தம் தொடர்பாக மலேசிய ஊழல் தடுப்பு ஆணையத்தின் விசாரணையில் இருந்து எழுந்த அழுத்தத்தின் காரணமாக சேவியர் செயக்குமார் விலகியதாக மக்கள் நீதிக் கட்சியின் நாடாளுமன்ற உறுப்பினர் சிவராசா ராசையா கூறினார்.
சித்திரை
thumb|300px|right|சித்திரை மாதத்தில் சூரியனின் நிலை.
தமிழர் காலக்கணிப்பு முறையின்படி ஒரு ஆண்டுக்குரிய பன்னிரெண்டு மாதங்களில் சித்திரை ஒன்றாவது மாதமாகும். தமிழ் மாதங்கள் பூமிக்குச் சார்பாகத் தோற்றுகின்ற சூரியனுடைய இயக்கத்தை அடிப்படையாக கொண்ட சூரியமானத்தின் படி இம்மாதங்கள் கணிக்கப்படுகின்றன. இதனால் இவை சூரிய மாதங்கள் எனப்படுகின்றன.
இராசிச்சக்கரத்தில் மேட இராசிக்குள் சூரியன் நுழைவதிலிருந்து அந்த இராசியை விட்டு வெளியேறும் வரையில் உள்ள காலம் சித்திரை மாதமாகும். சித்திரை மாதம் 31 நாட்களைக் கொண்டது. ஆங்கில நாட்காட்டியில் ஏப்ரல் மாதம் 14 ஆம் நாள் முதல் மே மாதம் 14 ஆம் நாள் வரை தமிழ் சித்திரை மாதமாகும்.
சூரியன் மேட இராசிக்குள் நுழைவது சித்திரை மாதப்பிறப்பு ஆகும். அத்துடன் சித்திரை முதல் மாதம் என்பதால் இதுவே புதிய ஆண்டின் தொடக்கமும் ஆகும். இதனால் சித்திரை மாதம் முதல் நாளைத் தமிழர் புத்தாண்டாகக் கொண்டாடுவர்.
வெளியிணைப்புக்கள்
பகுப்பு:தமிழ் மாதங்கள்
சங்ககால மலர்கள்
thumb|222px|right|மலரின் இளமைப்பருவம் - அரும்பு, நனை, முகை, மொக்குள், முகிழ், மொட்டு thumb|222px|right|மலரின் முதுமைப் பருவம், மலர், வீ, செம்மல்
இவற்றைத் தவிர வேறு இலக்கியங்களில் வரும் மலர்கள் தனித்து அகரவரிசை அடுக்கினைப் பெறுகின்றன.
குறிஞ்சிப்பாட்டு குறிப்பிடும் மலர்கள்
குறிஞ்சிப்பாட்டில் கூறப்பட்டுள்ள மலர்கள் (எதிரில் உள்ள எண் அம்மலர் பாடலில் பயின்றுவந்துள்ள அடியைக் குறிக்கும்)
சிலப்பதிகாரம் தொகுத்துக் குறிப்பிடும் மலர்கள்
வைகை ஆற்று மணலில் பல்வகை மலர்கள் உதிர்ந்து கிடந்தன. இந்தத் தோற்றம் மகளிர் தம் இடையில் ஆடையின் மேல் அணியும் மேகலையில் பதிக்கப்பட்டுள்ள பல்வண்ண மணிகள் போல இருந்தது என்கிறார் இளங்கோவடிகள். இங்கு 23 மலர்கள் தொகுக்கப்பட்டுள்ளன. அவற்றின் அகரவரிசை.
மணிமேகலை தொகுத்துக்கூறும் மலர்கள்
மணிமேகலை 3 மலர்வனம் புக்க காதையில் புகார் நகரத்து வளர்ப்புப் பூங்காவில் இருந்த மலர்கள் தொகுத்துக் கூறப்பட்டுள்ளன. மணிமேகலையின் சேவடி நிலத்தில் படாமல் இந்த மலர்கள் தாங்கிக்கொண்டனவாம். அவை இங்கு அகர வரிசையில் தரப்படுகின்றன.
பரிபாடல் 12 தொகுத்துக் கூறும் மலர்கள்
பரிபாடல் எண் 12-ல் வையையாற்றுக் கரையில் மணக்கும் மலர்கள் சில தொகுத்துக் கூறப்பட்டுள்ளன. அவை.
மலர்கள் பற்றிய பன்னோக்குக் குறிப்புகள்
இளவேனிலில் மலரும் பூக்கள் என்று ஐங்குறுநூறு என்னும் நூலில் சில பூக்கள் தொகுத்துக் காட்டப்பட்டுள்ளன. – பாடல் எண் 341-357
அடிக்குறிப்பு
பகுப்பு:சங்க கால மலர்கள்
மகேஷ் பாபு
இந்தித் திரைப்பட நடிகை நம்ரதா ஷிரோத்கரை விரும்பி மணம் முடித்துள்ளார். இவர் தம்சப், அமர்தாஞ்சன் , யுனிவர்செல் ஆகியற்றின் விளம்பரத் தூதராவார்.
ஆரம்பகாலம்
மகேஷ் பாபு ஆகஸ்ட் 9,1975 ஆண்டு சென்னை யில் சிவராம கிருஷ்ணா மற்றும் திருமதி.இந்திரா தேவி ஆகியோருக்கு மகனாக பிறந்தார். இவரது இளைய சகோதரர் ரமேஷ் பாபு திரைப்படத் தயாரிப்பாளராவார். இவர் தம் இளமை பருவத்தைத் தம் பாட்டி இல்லத்தில் கழித்தார். சிறு வயதிலேயே தம் தந்தையின் திரைப்படங்களில் குழந்தை நட்சத்திரமாக அறிமுகமானார். இவர் பள்ளி பருவத்தில் தமிழ் நடிகர் கார்த்தி யின் வகுப்பு தோழர் ஆவார்.
பாரதிதாசன் நினைவு அருங்காட்சியகம் ஆய்வுமையம், புதுச்சேரி
பாரதிதாசன் நினைவு அருங்காட்சியகம் ஆய்வுமையம் என்பது என்பது இந்தியாவின் புதுச்சேரி பெருமாள் கோயில் வீதியில் பாரதிதாசன் ஏறக்குறைய பத்தொன்பது ஆண்டுகள் வாழ்ந்த இல்லமாகும்.
நினைவு இல்லமாக
பாரதிதாசன் வாழ்ந்த இந்த இல்லம் 1971 இல் அரசுடைமையாக்கப்பட்டு, அருங்காட்சியமாக மாற்றப்பட்டது. 1977 இல் ஆறாவது ஐந்தாண்டு திட்டத்தில் பாரதிதாசன் நினைவு நூலகம் காட்சிக்கூடம் ஆகியவற்றை ஆராய்ச்சிக் கூடமாக மாற்றி அமைப்பதற்கான திட்டம் உருவாக்கப்பட்டு, 1978 இல் மத்திய அரசின் ஒப்புதல் பெறப்பட்டது. 1984 ஏப்ரலில் இந்நினைவு நூலகம் காட்சிக் கூடமானது. பாவேந்தர் பாரதிதாசன் நினைவு அருங்காட்சியகம் ஆய்வு மையம் என பெயருடன் இயங்கத் தொடங்கியது.
வீட்டில் நுழைந்தவுடன் சுவற்றில் வரிசையாய் ஒளிப்படங்களும் பாவேந்தரின் சிலையும் உள்ளது. அதில் இலக்கியம், அரசியல், பத்திரிக்கை, திரைத்துறை, மொழி, இனம் தொடர்பான பாரதிதாசன் ஆற்றிய பணிகளை படங்களாக காட்சிப்படுத்தியுள்ளனர். மேலும் பாவேந்தர் தான் கைப்பட எழுதிய கவிதைகள், கலை, இலக்கிய நண்பர்களுக்கு எழுதிய மடல்கள், ஆசிரியராக இருந்தபோது எழுதப்பட்ட பாடத்தயாரிப்புகள், பெரியார், கருணாநிதி ஆகியோரால் எழுதப்பட்ட மடல்களையும் அருங்காட்சியகத்தில் பார்வைக்கு வைக்கப்பட்டுள்ளன. பாவேந்தர் இதழாசிரியராக பொறுப்பேற்று நடத்திய இதழ்களின் படிகளையும் அவர் எழுதிய நூல்களையும் காட்சிப்படுத்தியுள்ளனர். மேலும், பாரதிதாசன் பயன்படுத்திய மூக்குக் கண்ணாடி, சால்வை, அவர் அமரும் நாற்காலி மற்றும் கட்டில் வரை அனைத்தும் பார்வைக்காக வைக்கப்பட்டுள்ளன.
மேற்கோள்கள்
பகுப்பு:புதுச்சேரி அருங்காட்சியகங்கள் பகுப்பு:புதுச்சேரி பகுப்பு:பாரதிதாசன்
பூந்தமல்லி நெடுஞ்சாலை
பூந்தமல்லி நெடுஞ்சாலை (Poonamallee High Road) சென்னையையும் பூந்தமல்லியையும் இணைக்கும் ஒரு முக்கிய சாலை ஆகும். சென்னை மைய தொடருந்து நிலையம் அருகில் தொடங்கி கூவம் ஆற்றின் கரையில் மேற்காக போகும் இச்சாலை தேசிய நெடுஞ்சாலை 4 (என்.எச்.4)- ன் ஒரு பகுதியாகும்.
இணைப்பு
சென்னையின் பகுதிகளை இணைக்கும் முக்கிய சாலைகளில் இதுவும் ஒன்று. இது சென்னை கடற்கரை தொடருந்து நிலையம் அருகே ராஜாஜி சாலையுடன் இணைகிறது. பூவிருந்தவல்லி அருகே தேசிய நெடுஞ்சாலை 4இல் முடிவடைகிறது. மேலும் சென்னை மத்திய தொடர்வண்டி நிலையம் அருகே அமைந்துள்ள பாலம் வழியாக அண்ணா சாலையை இணைக்கிறது. 100 அடி சாலையை கோயம்பேடு சந்திப்பிலும் தேசிய நெடுஞ்சாலையை வானகரத்திலும் இணைக்கிறது.
இந்த சாலையில் அமைந்துள்ளவை
பகுப்பு:சென்னை சாலைகள்
டயாப்சைடு
thumb|டயாப்சைடு டயாப்சைடு (Diopside) என்பது கால்சியம் - மெக்னீசியம் பைராக்சீனை உடைய கனிமமாகும். இதில் சிலிக்கா 55.6%, சுண்ணாம்பு 25.9%, மக்னேசியா 18.5100% என்ற வேதி இயைபினை உடையது. இதன் நிறம் வெண்மை, மஞ்சள், சாம்பல் நிற வெண்மை முதல் இளம்பச்சை நிறங்களிலும் முடிவில் அடர்பச்சை மற்றும் கருப்பினை ஒத்த நிறங்களிலும் காணப்படுகிறது. இது ஒளிபுகும் தன்மையினதாய் நிறமற்று அரிதாக நீல நிறங்களில் காணப்படும். ஒப்படர்த்தி G =3.2-3.38. டயாப்சைடு பல வகைப்படும். அவை, குரோம் - டயாப்சைடு, ஆலாலைட் , ட்ராவெர்செலைட், வைலன், கானானைட், மான்ஸ்றோட் ஆகும்.
மேற்காேள்கள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:கனிமங்கள்
பிளேயாஸ் ஏரி
பிளேயாஸ் ஏரி இது ஒரு வறன்ட ஏரியாகும் இவை ஐக்கிய அமெரிக்க நாடு, நியு மெக்ஸிக்கோ மற்றும் ஹிடல்கோ நாடுகளில் 1304 மீட்டர் உள்ளன நீண்ட ஏரி வடக்கு, வடகிழக்கு தெற்கு, தென்கிழக்கு வரை பரவியுள்ளது பிளேயாஸ் பள்ளத்தாக்கு, மேற்கில் அனிமாஷ் மலைக்கும் கிழக்கில் சிறிய ஹட்செட் மலைக்கும் இடையில் உள்ளது.
பகுப்பு:ஏரிகள்
குங்சாங் சோடென்
குங்சாங் சோடென் (Kunzang Choden, பிறப்பு:1952) பூட்டானிய எழுத்தாளர். ஆங்கில மொழியில் புதினம் ஒன்றை எழுதிய முதல் பூட்டானியப் பெண் என்ற பெருமை படைத்தவர்.
சோடென் பும்தாங் மாவட்டத்தில் பிறந்தவர். அவரது பெற்றோர் நிலவுடமை நிலக் கிழார்கள். அவரது ஒன்பதாவது அகவையில் இந்தியாவிற்கு பள்ளியில் படிக்க அனுப்பப்பட்டு ஆங்கிலக் கல்வி பெற்றார். தில்லியின் இந்திரபிரஸ்தா கல்லூரியில் உளத்தியலில் சிறப்பு இளங்கலைப் பட்டமும் நெப்ராஸ்கா-லிங்கன் பல்கலைக்கழகத்தில் சமூகவியல் இளங்கலைப் பட்டமும் பெற்றவர். பூட்டானில் ஐக்கிய நாடுகள் வளர்ச்சித் திட்டத்தில் பணியாற்றினார். சுவிட்சர்லாந்து நாட்டவரைத் திருமணம் செய்து தற்போது இருவரும் திம்புவில் பணி புரிகின்றனர்.
தி சர்க்கிள் ஆப் கர்மா என்ற இவரது முதல் புதினம் பெங்குவின் (இந்தியா) நிறுவனத்தால் 2005இல் பதிப்பிக்கப்பட்டது. கதைக்களம் 1950களில் பூட்டானின் நவீனத்துவ காலத்தில் அமைந்துள்ளது. முதன்மை கதைமாந்தரான சாலை போடும்பூட்டானியப் பெண் நவீனமய பூட்டானுக்கு முந்தைய பாரம்பரியமான ஆணாதிக்க பாலினப் பாத்திரங்களுடனும் புதிய பாலின வாதம் உருவாக்கிய பாத்திரங்களுடனும் எதிர்கொள்ளும் சிக்கல்களை மையமாக கொண்டது. பெரும்பாலான நிகழ்வுகள் வட இந்தியாவில் நடப்பதாகவும் உள்ளது.
2020இல் கோவிட்-19 பெருந்தொற்றுக் காலத்தில், வீட்டில் அடைபட்டிருந்த காலத்தில் சோடெனின் திரைத் தயாரிப்பாளரான மகள், டெச்சென் ரோடெர், தனது அன்னை கதைகளை வாசிப்பதை ஒளிதக் காட்சிகளாக படம் பிடித்து யூடியூப்பில் குழந்தைகளுக்காக தரவேற்றினார்.
மேற்கோள்கள்
பகுப்பு:பூட்டானில் பெண்கள் பகுப்பு:பூட்டானிய எழுத்தாளர்கள்
நீரூற்றுக்கள்
எளிமையான அமைப்பில் நீரூற்றுக்கள் என்பன குழாய் வழியாக கொண்டுவரப்படும் நீர் சிறிய துளை அல்லது துளைகள் வழியாக வெளியேறி தொட்டியொன்றுக்குள் விழும். ஆரம்ப காலத்து நீரூற்றுகளில் இவ்வாறு சேரும் நீர் வெளியேறி வடிகாலுக்குள் செல்லும். தற்காலத்தில் ஜெனீவா ஏரியில் உள்ளதுபோல, ஏரிப்பரப்பிலிருந்து மேலெழுந்து செல்லும் பிரம்மாண்டமான நீரூற்றுகள் இருந்தாலும், பல நீரூற்றுகள் சிறிய, செயற்கைக் குளங்களிலும், தொட்டிகளிலும், தோட்டங்களில் காணப்படும் தடாகங்களிலுமே பெரும்பாலும் அமைக்கப்படுகின்றன. சில சந்தர்ப்பங்களில் சிலைகள், சிற்பங்களும் அவற்றுடன் இணைந்திருப்பதுண்டு.
அமுக்கத்துடன் குழாய்வழி கொண்டுவரப்படும் நீர், அலங்காரமாக பல்வேறு வடிவங்களில் விசிற விடப்படுதல் இக்காலத்தில் மிகவும் சாதாரணமாகப் பயன்படுத்தப்படும் நுட்பமாகும். இதைவிட கற்கள், கொங்கிறீற்று, உலோகம் போன்ற பல்வேறு மேற்பரப்புகளில், நீர் தகடுபோல் வழிந்து செல்லவிடப்படுவதையும் காணலாம்.
வரலாறு
thumb|right|250px|புறூக்லின் நூதனசாலை முன்னுள்ள ஒரு அசைவியக்க நீரூற்று
ஆரம்பகால நீரூற்றுகள் புவியீர்ப்பின் கீழான நீரோட்டங்களையே அடிப்படையாகக் கொண்டிருந்தன. இயற்கை நீரூற்றுக்கள் அல்லது செயற்கையான நீர்காவி அமைப்புகள் நீரூற்றுக்களுக்குத் தேவையான நீரினது மூலங்களாக இருந்தன.
கிரேக்க மற்றும் ரோமப் பொறியியலாளர்கள் நீரூற்றுகள் அமைப்பதில் நிபுணர்களாக இருந்ததாகக் கூறப்படுகின்றது.
ஏனைய ஆரம்பகால நீரூற்றுக்கள் Geometrically ஒழுங்கமைக்கப்பட்ட நீரூற்றுக்கள் வடிவில் பாரசீகத் தோட்டங்களில் வளர்ச்சி பெற்றிருந்தன. 16 ஆம் நூற்றாண்டில், மத்திய இத்தாலியிலும், முகலாய இந்தியாவிலுமிருந்த தோட்டங்களில், நுணுக்கமான வேலப்பாடுகளைக் கொண்ட நீரூற்றுக்கள் சிறப்பிடம் பெற்றிருந்தன.
தற்காலத்தில் தொழில்நுட்ப வளர்ச்சி காரணமாக நீரூற்று அமைப்புக்களில் பெருமளவு முன்னேற்றம் ஏற்பட்டுள்ளது. நீரியல், ஒளியமைப்பு, மின்னணுவியல் ஆகிய துறைகளில் ஏற்பட்ட முன்னேற்றங்களை நீரூற்றுக்களை உருவாக்குவதற்கு இன்றைய வடிவமைப்பாளர்கள் பயன்படுத்துகிறார்கள்.
நிலையான நீரூற்றுக்கள்
பொதுவாக நீரூற்றுக்கள் எதுவும் இயக்கமின்றி இருப்பதற்காக வடிவமைக்கப் படுவதில்லை. நீரூற்றுக்களில் நீர் மெதுவாக ஓடிக்கொண்டோ, வழிந்து நீர்வீழ்ச்சிபோல விழுந்துகொண்டோ அல்லது அமுக்கத்தின் கீழ் விசிறப்பட்டுக்கொண்டோ இருக்கும். ஆயினும் அதன் இயக்கம் எவ்வித மாற்றமும் இன்றி ஒரேவிதமாகவே எப்பொழுதும் இருக்குமாயின் அது நிலையான நீரூற்றுக்கள் என்று அழைக்கப்படுகின்றன.
அசைவியக்க நீரூற்றுக்கள்
குறிப்பிட்ட கால இடைவெளிகளில் நீர் மேலெழும் உயரம், அதன் வடிவம் என்பன மாறிக்கொண்டிருக்கும்படி வடிவமைக்கப்பட்ட நீரூற்றுக்கள் அசைவியக்க நீர்த்தாரைகளாகும். இத்தகைய நீரூற்றுக்களில் ஒளியமைப்பும்கூட அதன் நிறம், ஒளிச்செறிவு என்பன மாறிக்கொண்டிருக்கும் படி அமைக்கப்படலாம்.
இசை நீரூற்றுக்கள்
அசைவியக்க நீரூற்றுக்களை போன்றே இவற்றின், நீர் மேலெழும் உயரம், அதன் வடிவம், ஒளியமைப்பு அம்சங்கள் என்பன மாறிக்கொண்டிருக்கும் ஆயினும், அவற்றைப்போல் குறிப்பிட்ட கால இடைவெளிகளில் மாறாது, அவற்றுடன் இணைக்கப்பட்டுள்ள இசைக்கு ஒத்த வகையில் இயங்குகின்றன. இந்த இயக்கம் நீர் நிரல்கள் இசைக்கு ஏற்றாற்போல் நடனமாடுவது போலிருக்கும்.
மிதக்கும் நீரூற்றுக்கள்
இவை நீர்நிலைகளில் மிதப்பதுபோல் அமைந்திருக்கும் நீரூற்றுக்கள் ஆகும். பொதுவாக ஏரிகள் போன்ற பெரிய நீர்நிலைகளிலேயே இவை அமைக்கப்படுகின்றன.
சில புகழ் பெற்ற நீரூற்றுக்கள்
thumb|250px|Fountain in the Eaton's Center (across Yonge Street from Dundas Square) basement.
பகுப்பு:தொழினுட்பம் பகுப்பு:கட்டிடக்கலைக் கூறுகள் பகுப்பு:நீர்
பில்லியன்
இருமநுல்லியம் அல்லது பில்லியன் (billion) என்பது மேற்கத்திய எண்முறையில் ஆயிரம் நுல்லியம் / மில்லியனைக் (1000 X 1000 X 1000) குறிக்கும். இந்திய எண்முறைப்படி 100 கோடி ஒரு பில்லியனுக்குச் சமமானது. ஒரு பில்லியன் 1,000,000,000 என எழுதப்படுகிறது. அறிவியல் முறையில் எழுதும்போது, ஒரு பில்லியன் 109 என எழுதப்படும்.
பகுப்பு:எண்கள் பகுப்பு:அளவை பகுப்பு:முழு எண்கள்
தீவு நாடு
ஒரு நாடானது ஒரு தீவினிலோ அல்லது ஒரு தீவுக்கூட்டத்திலோ முழுமையாக அடங்கியிருந்தால் அது தீவு தேசம் அல்லது தீவு நாடு எனப்படுகிறது. உலகில் மொத்தமுள்ள நாடுகளில் 47 நாடுகள் தீவு நாடுகள் ஆகும். இவற்றில் பெரும்பாலானவை சிறியவை ஆகும்.
மேலும் பார்க்க
*
நாடகம்
நாடகம் என்பது ஒரு கலை அல்லது பலவகைக் கலைகளின் கூட்டுச் சேர்க்கையாகும். நாட்டு + அகம் = நாடகம். அதாவது, நாட்டு மக்களின் அகத்தை பிரதிபலிக்கும் கலை. கதை ஒன்றை அரங்கிலே நடிப்பு, ஒப்பனை, இசை, ஓவியம், அரங்கமைப்பு, இலக்கியம், ஒலி, ஒளி முதலான கலைகளின் ஒன்றிணைப்பால் படைத்துக் காட்டுவதை நாடகம் எனலாம். இவற்றை எழுதுபவர்கள் நாடகாசிரியர் என அறியப்படுவார். தமிழ் நாடகத் தந்தை என பம்மல் சம்பந்தனார் அழைக்கப்படுகிறார்.
அருஞ்சொற் பொருள்
பகுப்பு:நாடகம் பகுப்பு:ஆய கலைகள் அறுபத்து நான்கு
ரெட்பஸ்.இன்
ரெட்பஸ்.இன் (redbus.in) ஓர் இந்திய இணைய வழிப் பயணச்சீட்டுப் பதிவு செய்யும் சேவை வழங்கும் வலைத்தளம். இவர்களின் சேவை இந்தியாவில் மட்டும் உள்ளது. இவர்களின் அலுவகங்கள் பெங்களூரு, சென்னை, கோயம்புத்தூர், டெல்லி, ஹைதராபாத், மும்பை, புனே, விஜயவாடா, விசாகப்பட்டினம், அகமதாபாத் போன்ற நகரங்களில் அமைந்துள்ளது.
வெளி இணைப்புகள்
ரெட்பஸ்.இன் இணையதளம்
உசாத்துணை
பகுப்பு:இந்திய நிறுவனங்கள் பகுப்பு:மின் வணிகம்
ஈழமணி (பத்திரிகை)
ஈழமணி இலங்கையிலிருந்து வெளியான ஒரு தினசரிப் பத்திரிகை ஆகும். இது எழுபதுகளின் ஆரம்பத்தில் கொழும்பிலிருந்து ரைம்ஸ் ஒஃவ் சிலோன் (Times of Ceylon) நிறுவனத்தினரால் வெளியிடப்பட்டது. ஒரு சில மாதகாலம் மட்டுமே இது வெளிவந்து பின்னர் இது நிறுத்தப்பட்டுவிட்டது.
பகுப்பு:ஈழத்துப் பத்திரிகைகள்
சத்திரப்பட்டி
பெரியநாயகி சத்திரம் ஓர் ஊராட்சி ஆகும். இது திருச்சி மாவட்டத்தின் மணிகண்டம் ஒன்றியத்தில் அமைந்துள்ளது. மணிகண்டம் ஒன்றியத்தில் உள்ள 22 ஊராட்சிகளில் ஒன்று. இதனை பேச்சு வழக்கில் சத்திரப்பட்டி என்று கூறுவர்.
அரசியல்
இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.
ஒலியோசு சிலோனிகசு
ஒலியோசு சிலோனிகசு (Olios ceylonicus) என்பது ஒலியோசு பேரினத்தைச் சேர்ந்த சிலந்தி சிற்றினமாகும். இது இலங்கையில் மட்டுமே காணப்படும் அகணிய உயிரி ஆகும். இது வேட்டை சிலந்தி குடும்பமான பாராசிடேவைச் சார்ந்தது.
மேற்கோள்கள்
பகுப்பு:சிலந்திகள் பகுப்பு:இலங்கை உயிரினங்கள்
சந்த்காட்
சந்த்காட் (Chandgad) இந்தியாவின் மகாராட்டிரா மாநிலத்தின் தெற்கில் அமைந்த கோலாப்பூர் மாவட்டத்தில் உள்ள 12 வருவாய் வட்டங்களில். ஒன்றான சந்த்காட் வட்டத்தின் நிர்வாகத் தலைமையிடமும், பேரூராட்சியும் ஆகும். 2011ஆம் ஆண்டின் இந்திய மக்கள் தொகை கணக்கெடுப்பின் படி சந்த்காட் பேரூராட்சியின் மொத்த மக்கள் தொகை 10,205 ஆகும்.
இது மகாராட்டிரா-கர்நாடகா மாநில எல்லைப்புறத்தில் அமைந்துள்ளதால், இவ்வூரில் மராத்தி, கொங்கணி மற்றும் கன்னடம் மொழிகள் பேசப்படுகிறது. மாவட்டத் தலைமையிடமான கோலாப்பூருக்கு தெற்கே 110 கிலோ மீட்டர் தொலைவிலும், கர்நாடகா மாநிலத்தின் பெல்காம் நகரத்திலிருந்து 32 கிமீ தொலைவிலும் உள்ளது. கதாபிரபா ஆறு பாயும் சந்த்காட் வருவாய் வட்டத்தில் கரும்பு, முந்திரி, உருளைக் கிழங்கு ஆகியன முக்கிய விளைபயிர்கள் ஆகும்.
இரயில்
தென்மேற்கு இரயில்வே, சந்த்காட் நகரத்தை பெல்காம், பெங்களூர், மைசூர், புனே, ஐத்ராபாத், கோவா, சென்னை, புதுதில்லி ஆகிய நகரங்களுடன் இணைக்கிறது. கொங்கண் இருப்புப்பாதை சந்த்காட் நகரத்தை கோவா, மும்பை, இரத்தினகிரி, கார்வார், உடுப்பி, மங்களூர் மற்றும் கேரளாவுடன் இணைக்கிறது.
மேற்கோள்கள்
பகுப்பு:கோல்ஹாப்பூர் மாவட்டம் பகுப்பு:மகாராட்டிர மாநிலத்திலுள்ள ஊர்களும் நகரங்களும்
லகிரு மதுசங்கா
லகிரு தில்சன் மதுசங்க (Lahiru Dilshan Madushanka, ළහිරු මධුෂංක; பிறப்பு: செப்டம்பர் 12, 1992) பொதுவாக லகிரு மதுசங்க என அறியப்படும் இவர் இலங்கைத் துடுப்பாட்ட அணியின் வீரர் ஆவார் .இவர் இலங்கை தேசிய துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டி மற்றும் பன்னாட்டு இருபது 20 ஆகிய சர்வதேச போட்டிகளில் விளையாடி வருகிறார். மேலும் வலது கை மட்டையாளர் ஆன இவர் வலது கை மித வேகப்பந்து வீச்சாளர் ஆவார். இவர் பொலன்னருவாவின் எலஹெராவில் பிறந்தார். அவர் மாத்தலே செயின்ட் தாமஸ் கல்லூரியின் பழைய தோமியன் ஆவார்.
ஆரம்ப கால வாழ்க்கை
இவர் எலஹர மஹா வித்யாலயா பள்ளியில் தனது ஆரம்பக் கல்வியைப் பயின்றார். அங்கு தரம் 5 கல்வியினை தேர்ச்சி பெற்ற பின்பு  மாத்தலே  செயின்ட் தாமஸ் கல்லூரியில் பட்டம் படிக்கச் சென்றார். அங்கு தனது துடுப்பாட்ட திறனை சிறப்பாக வெளிப்படுத்தினார் .பின்பு 19 வயதிற்குட்பட்ட இலங்கைத் துடுப்பாட்ட அணியில் தேர்வானார் .அதன்பின் 19 வயதிற்குட்பட்ட இந்தியத் துடுப்பாட்ட அணிக்கு எதிரான போட்டியில் இவர் மட்டையாட்டத்தில் 63 ஓட்டங்களை எடுத்தார். பின்பு பந்துவீச்சில் 17 ஓட்டங்களை விட்டுக் கொடுத்து நான்கு இலக்குகளைக் கைப்பற்றினார் ஆனால் அந்தப் போட்டியில் 5 ஓட்டங்களில் இந்திய துடுப்பாட்ட அணி வெற்றி பெற்றது. பின்பு 19 வயதிற்குட்பட்ட ஆத்திரேலியத் துடுப்பாட்ட அணிக்கு எதிரான போட்டியில் இறுதி வரை ஆட்டமிழக்காமல் 56 ஓட்டங்களை எடுத்து அணியின் ஓட்டம் 225 ஆக உதவினார் .இந்த போட்டியில் இலங்கைத் துடுப்பாட்ட அணி 76 ஓட்டங்களால் வெற்றி பெற்றது.
சர்வதேச போட்டிகள்
ஜனவரி 2017 இல் அவர் தென்னாப்பிரிக்காவுக்கு எதிரான தொடருக்கான இலங்கையின் ஒருநாள் பன்னாட்டுத் துடுப்பாட்ட அணியில் இடம் பெற்றார். இவர் பிப்ரவரி 4, 2017 அன்று தென்னாப்பிரிக்கத் துடுப்பாட்ட அணிக்கு எதிராக ஜோகன்னஸ்பர்க்கின் வாண்டரர்ஸ் துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அவர் மட்டை ஆட்டத்தில் ஓட்டங்கள் ஏதும் எடுக்காமல் ஆட்டமிழந்தார், ஆனால் தனது முதல் ஓவரில் முதல் சர்வதேச இலக்காக ஃபாஃப் டு பிளெசிஸை 24 ரன்களுக்கு ஆட்டமிழக்கச் செய்தார். இந்தத் தொடரில், மதுசங்கா மூன்று ஆட்டங்களில் மூன்று முறைகளிலும் டு பிளெசிஸின் இலக்கினைக் கைப்பற்றினார்.
அவர் வங்காளதேசத் துடுப்பாட்ட அனிக்கு எதிரான ஒருநாள் பன்னாட்டுத் துடுப்பாட்டத் தொடரில் 22 வீரர்களுடன் ஆரம்ப அணியில் சேர்க்கப்பட்டார். இருப்பினும், அவர் தொடருக்கான இறுதி 15 வீரர்கள் பட்டியலில் இடம்பெறவில்லை. ஆகஸ்ட் 2019 இல், நியூசிலாந்து துடுப்பாட்ட அணிக்கு எதிரான தொடருக்கான இலங்கையின் இருபது -20 சர்வதேச அணியில் அவர் இடம் பெற்றார். அவர் செப்டம்பர் 6, 2019 அன்று நியூசிலாந்திற்கு எதிராக இலங்கைக்காக பன்னாட்டு இருபது20 துடுப்பாட்டப் போட்டியில் இவர் அறிமுகமானார். இந்த போட்டியில் அவர் 20 ஓட்டங்கள் எடுத்தார். இந்த போட்டியில் இலங்கை வேகப் பந்துவீச்சாளர் மலிங்கா 4 ஓட்டங்களை விட்டுக் கொடுத்து 4 இலக்குகளை கைப்பற்றியதன் மூலம் இலங்கைத் துடுப்பாட்ட அணி 37 ஓட்டங்களில் வெற்றி பெற்றது.
குறிப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1992 பிறப்புகள் பகுப்பு:பொலன்னறுவை மாவட்ட நபர்கள்
பாளையங்கோட்டை ஊருடையார் சாஸ்தா கோயில்
பாளையங்கோட்டை ஊருடையார் சாஸ்தா கோயில் தமிழ்நாட்டில் திருநெல்வேலி மாவட்டம், பாளையங்கோட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
யூனிகார்ன் நிறுவனம் (நிதி)
யூனிகார்ன் நிறுவனம் என்பது 1 பில்லியன் அமெரிக்க டாலர்களுக்கு மேல் மூலதனம் கொண்ட ஒரு தனியார் தொடக்கநிலை தொழில் அல்லது வணிக நிறுவனம் நிறுவனமாகும்.
சூன் 2022 நிலவரப்படி உலகம் முழுவதும் 1,170 யூனிகார்ன் நிறுவனங்கள் அடையாளம் காணப்பட்டுள்ளது. $10 பில்லியன் அமெரிக்க டாலர் மதிப்பிலான யூனிகார்ன் நிறுவனங்கள் "டெகாகார்ன்" நிறுவனங்களாக கருதப்படுகிறது. $100 பில்லியன் மதிப்புள்ள தனியார் நிறுவனங்களை, "சென்டிகார்ன்" என அடையாளப்படுத்தப்பட்டுள்ளது. ஸ்பேஸ்எக்ஸ் நிறுவனம் $1 டிரில்லியன் மூலதனத்துடன் "சூப்பர்யூனிகார்ன்" நிலையை அடைந்துள்ளது.
வரலாறு
ஐலீன் லீ என்பவர் 2013இல் டெக்கிரஞ்சு எனும் இணைய இதழில் "வெல்கம் டு தி யூனிகார்ன் கிளப்: லெர்னிங் ஃப்ரம் பில்லியன் டாலர் ஸ்டார்ட்அப்ஸ்" எனும் கட்டுரையில் யூனிகார்ன் எனும் சொல்லை முதன்முதலில் கையாண்டார். அந்நேரத்தில், 39 நிறுவனங்கள் யூனிகார்ன்களாக அடையாளம் காணப்பட்டன. ஹார்வர்ட் பிசினஸ் ரிவியூ நடத்திய வித்தியாசமான ஆய்வில், 2012 மற்றும் 2015ஆம் ஆண்டுகளுக்கு இடைப்பட்டகாலத்தில் நிறுவப்பட்ட தொடக்கநிலை தொழில் நிறுவங்கள், 2000 மற்றும் 2003ஆம் ஆண்டுகளுக்கு இடையில் நிறுவப்பட்ட ஸ்டார்ட்அப் நிறுவனங்களின் மதிப்பீட்டை விட இரண்டு மடங்கு வேகமாக வளர்ச்சியடைந்து வருவதாக கண்டறியப்பட்டது.
ஆகஸ்டு 2021 வரை உலகளவில் 803 யூனிகார்ன்கள் இருந்தன. இதில் பைட்டான்ஸ், ஸ்பேஸ்எக்ஸ் மற்றும் ஸ்ட்ரைப் ஆகியவை மிகப்பெரியவை டெகாகார்ன்  நிறுவங்கள் ஆகும்.
யூனிகார்ன் நிறுவனங்களில் எழுச்சி 2021ஆம் ஆண்டிற்கான "விண்கல்" என்று அறிவிக்கப்பட்டது. 340 தொடக்கநிலை புதிய நிறுவனங்களில் $71 பில்லியன் முதலீடு செய்யப்பட்டது. சூன் 2022இல் மொத்தம் 1,170 யூனிகார்ன் நிறுவங்கள் பதிவானது. இஸ்ரேல் 90க்கும் மேற்பட்ட யுனிகார்ன் நிறுவனங்களைக் கொண்டுள்ளது.
2022 ஆண்டின் முடிவில் அமெரிக்கா 2 டிரில்லியன் (2000 பில்லியன்) அமெரிக்க டாலர் மூலதனத்துடன் 666 யூனிகார்ன் நிறுவனங்களுடன் முதலிடத்திலும்; சீனா 1.3 டிரில்லியன் டாலர் மூலதனத்துடன் 441 யூனிகார்ன் நிறுவனங்களும்; இந்தியா 129 யூனிகார்ன் நிறுவனங்களுடன் மூன்றாவது இடத்தில் உள்ளது.
மேற்கோள்கள்
பகுப்பு:தொழில் முனைவு பகுப்பு:துணிகர மூலதனம்
இளையர் (குடி)
இளையர் என்பவர் சங்க காலக் குடிகளில் ஒருவர். ஆதன், அழிசி மற்றும் சேந்தன் ஆகியோர் இளையர் குடியில் தோன்றியவர்கள். சேந்தனின் தந்தை அழிசியும், அழிசியின் தந்தை ஆதனும் ஆவர். இந்த இளையர் குடியினர் வெல்போர் சோழர் என்ற சோழரின் கிளைக் குடியினர் ஆவர்.
ஆட்சிப்பகுதி
இவர்கள் ஆர்க்காடு என்னும் நாட்டை ஆண்டுவந்தனர். இந்த ஆர்க்காட்டை இளையர் குடியில் தோன்றிய அழிசி ஆண்டதால் இக்காட்டை அழிசியம் பெருங்காடு என்றும் அழைப்பர். இக்காட்டில் நெல்லிமரங்கள் அதிகம். இப்பகுதியை பற்றி குறிக்கும் சங்க இலக்கியங்கள் இந்நாட்டை நீர் வளம் (கழனி), நெல்லி மரங்கள், சோழர் குடியாட்சி போன்றவற்றொடு இணைத்துக் காட்டுவதால் இது தஞ்சை மாவட்டத்தின் ஆர்க்காட்டுக் கூற்றமே அன்றி வட தமிழக ஆர்க்காடு இல்லை என அறியலாம்.
இளையர் யார்
மேலே காட்டப்படுள்ள மேற்கோள் சான்றுகள் அனைத்தும் இளையர் என்போரை வாட்போர் வீரர் எனவே காட்டுகின்றன.
மேற்கோள்கள்
பகுப்பு:தமிழ்நாட்டு அரச வம்சங்கள் * பகுப்பு:சோழர் பெயர் முறைமை
கே. டி. பாண்டுரங்கி
பேராசிரியர்.கே.டி.பாண்டுரங்கி (Krishnacharya Tamanacharya Pandurangi) (1918 பிப்ரவரி 1 - 2017 ஏப்ரல் 22) மேலும் விசுவமங்களா என அறியப்படும் இவர் ஒரு இந்திய சமசுகிருத அறிஞரும், ஒரு குறிப்பிடத்தக்க இந்தியவியலாளருமாவார். சமகால சமசுகிருத அறிஞர்களிடையே இவர் தனித்துவமானவர். பாரம்பரிய மற்றும் நவீன கல்வி முறைகளில் ஒரே நேரத்தில் அறிஞராக இருந்தார். 1989 ஆம் ஆண்டில், இலக்கியம் மற்றும் ஆராய்ச்சிக்கு இவர் செய்த பங்களிப்புகளுக்காக இந்திய அரசு இவருக்கு குடியரசுத்தலைவர் விருதை வழங்கியது.
இவரது மாணவர்களில் புகழ்பெற்ற சமசுகிருத அறிஞர்கள் டி.பிரகலதாச்சார், முன்னாள் துணைவேந்தர், ராஷ்டிரிய சமசுகிருத வித்யபீடம், திருப்பதி ; வி.ஆர்.பஞ்சமுகி, இந்திய பொருளாதார நிபுணர் ; வியாசநகரே பிரபஞ்சநாச்சார்யார் ஆகியோர் குறிப்பிடத்தக்கவர்கள்.
தொழில்
பேராசிரியர். பாண்டுரங்கி தார்வாடின் கர்நாடகக் கல்லூரியிலும், பெங்களூரு அரசுக் கல்லூரியில் ஆறு ஆண்டுகள் பேராசிரியராகப் பணியாற்றினார். பின்னர் பெங்களூரு பல்கலைக்கழகத்தில் முதுகலை சமசுகிருதத் துறையின் தலைவராக சேர்ந்தார்.
இவர் 'ராஷ்டிரிய சமசுகிருத சமஸ்தான்' மற்றும் 'மத்திய சமசுகிருத வாரியத்தில்' உறுப்பினராக இருந்தார். இந்திய தத்துவ ஆராய்ச்சி அமைப்பின் மூத்த உறுப்பினராக இருந்த இவர் பெங்களூரில் உள்ள புராண சங்கத்தின் தலைவராக பன்னிரண்டு ஆண்டுகள் பணியாற்றினார். பூர்ணபிரஜ்னா வித்யாபீடத்தின் குலபதியாகவும், பெங்களூரில் உள்ள துவைத வேதாந்த அறக்கட்டளையின் கௌரவ இயக்குநராகவும் பணியாற்றினார். இவர், ஜெர்மனி, இங்கிலாந்து, ஆஸ்திரியா மற்றும் அமெரிக்கா ஆகிய நாடுகளுக்குச் சென்று பூர்வ மீமாஞ்சம் பற்றியும், வேதாந்தம் குறித்தும் சொற்பொழிவுகளை நிகழ்த்தினார். பிரகாரண பஞ்சிகா, இராமாயணம், உத்தர ராமச்சரிதம், பஞ்சபதிகா, அனு வியாக்யானம், பாணினியின்அட்டாத்தியாயி, விஷ்ணு தத்வ நிர்வாணம், கர்மா நிர்வாணம் மற்றும் துவைத வேதாந்தத்தின் பிற தலைப்புகளில் இந்தியாவுக்கு வந்த பல வெளிநாட்டு அறிஞர்களுக்கும் அவர் வழிகாட்டினார்.
வெளி இணைப்புகள்
பகுப்பு:2017 இறப்புகள் பகுப்பு:1918 பிறப்புகள்
அளவிடக்கூடிய கற்றல் அடைவுகள்
அளவிடக்கூடிய கற்றல் அடைவுகள்
அறிமுகம்
கற்றல் என்பது ஒரு வகை நடத்தை மாற்றம். அந்த மாற்றம் அறிவு, திறன், மனப்பான்மை, நடத்தை என்னும் நான்கு கூறுகளிலும் ஏற்படலாம்
அறிவு
அறிவு சிந்திக்க தூண்டும். அறிவு ஆராய வைக்கும். அறிவு சிக்கலுக்குத் தீர்வு தரும். அறிவு வாழ்வை எல்லாக் கோணங்களிலும் பகுப்பாய்வு செய்யும்.
திறன்
பள்ளிப் பருவம் என்பது திறன் அடைவுக்கான பருவம் ஆகும். திறன்களை மாணவர்கள் உற்றுநோக்கல் போலச் செய்தல், தன்னிச்சையாகச் செயல்படுதல் ஆகிய செயல்களால் அடைவர்.
மனப்பான்மை சூழ்நிலை, அனுபவம், கல்வி இவற்றால் ஏற்படுகிறது. பள்ளிப் பருவத்திலேயே உடன்பாட்டுச் சிந்தனை மற்றும் மனப்பான்மையை வளர்த்துக் கொள்வது அவசியம்.
பின்னூட்டம்
கல்வி நன்னடத்தை வளர்ப்பதையே குறிக்கோளாகக் கொண்டுள்ளது.
இந்நான்கு கூறுகளிலும் ஒருவர் சிறந்து விளங்குவது கடினம் ஆகும்.
Gardner,j.{2006} assessment and learning.london sage publications std
www.tnscert.org.in
பகுப்பு:கற்றல் முறைகள்
புதுசாம்பள்ளி முத்துக்குமாரசாமி கோயில்
புதுசாம்பள்ளி முத்துக்குமாரசாமி கோயில் தமிழ்நாட்டில் சேலம் மாவட்டம், புதுசாம்பள்ளி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] தைப்பூசம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹேலியோடோரஸ் தூண்
ஹேலியோடோரஸ் தூண் (Heliodorus pillar) மத்திய இந்தியாவில் உள்ள மத்தியப் பிரதேச மாநிலத்தில், விதிஷா நகரத்திற்கு அருகில், சாஞ்சியிலிருந்து ஐந்து மைல் தொலைவில் உள்ளது.
இத்தூண், இந்து சமயத்திற்கு மதம் மாறியவரும், சுங்கப் பேரரசில், இந்தோ கிரேக்க நாட்டின் தூதுவரும், கிருஷ்ண பக்தருமான ஹேலியோடோரஸ் (Heliodorus (votive erector) என்பவரால், கிமு 113-இல் பகவான் கிருஷ்ணருக்காக நிறுவப்பட்டது. கிருஷ்ணர் கோயில் முன் அமைந்த இத்தூணின் உச்சியில் கருடச் சிற்பம் அமைந்துள்ளது.
கல்வெட்டுக் குறிப்புகள்
ஹேலியோடோரஸ் தூணில் இரண்டு கல்வெட்டுக் குறிப்புகள் உள்ளது.
பிராமி எழுத்தில் பிராகிருத மொழியில் உள்ள முதல் கல்வெட்டு, ஹேலியோடோரசின் நிலையையும், அவருக்கும் சுங்கப் பேரரசு மற்றும் இந்தோ கிரேக்க நாட்டிற்கும் இருந்த அரசியல் உறவுகளையும் விளக்குகிறது. இரண்டாவது கல்வெட்டில், கருடனை வாகனமாகக் கொண்ட  வாசுதேவனின் பக்தரும்,  தக்சசீலாவின் தியோன் என்பவரின் மகனுமான ஹேலியோடோரசன் பெயர் கொண்ட நான்,  யவன நாட்டின் சக்கரவர்த்தியான ஆண்டியல்கிதாஸ் என்பவரால்,  காசி நாட்டு மன்னரவையில் தூதராக நியமிக்கப்பட்டேன் என உள்ளது.
வெளி இணைப்புகள்
பகுப்பு:இந்திய வரலாற்றுச் சின்னங்கள் பகுப்பு:இந்தியத் தொல்லியற்களங்கள் பகுப்பு:இந்திய வரலாறு பகுப்பு:மத்தியப் பிரதேச வரலாறு பகுப்பு:விதிஷா மாவட்டம்
பவுல் வில்சன்
பவுல் வில்சன் (பிறப்பு: 12 சனவரி 1972) ஓர் ஆத்திரேலிய துடுப்பாட்ட நடுவர் மற்றும் முன்னாள் வீரர் ஆவார். இவர் ஒரு தேர்வுத் துடுப்பாட்டம் மற்றும் பதினொரு ஒருநாள் பன்னாட்டுத் துடுப்பாட்டம் ஆத்திரேலிய அணிக்காக விளையாடியுள்ளார்.
விளையாட்டு
வில்சன் தனது கணக்காளர் வேலையை விட்டுவிட்டு துடுப்பாட்ட பயற்சிக்காக அடிலெயிடு சென்று ஆத்திரேலிய துடுப்பாட்ட பயிற்சி நிறுவனத்தில் இணைந்தார்.
பன்னாட்டு துடுப்பாட்டம்
மார்ச் 1998 இல் கொல்கத்தாவில் நடந்த இந்தியாவுக்கு எதிராக ஒரு தேர்வுப் போட்டியில் விளையாடினார்.
நடுவர்
ஏப்ரல் 2019 இல் நடந்த 2019 துடுப்பாட்ட உலகக் கோப்பை போட்டிகளில் பதினாறு நடுவர்களில் ஒருவராக செயல்பட்டார்.
மேற்கோள்கள்
பகுப்பு:வாழும் நபர்கள் பகுப்பு:ஆஸ்திரேலியத் துடுப்பாட்டக்காரர்கள் பகுப்பு:1972 பிறப்புகள் பகுப்பு:ஆத்திரேலியத் துடுப்பாட்ட நடுவர்கள்
நேபாளத்தில் சுற்றுலா
நேபாளத்தில் சுற்றுலா (Tourism in Nepal) பெரிய தொழிலாகவும் அந்நிய செலாவணி மூலம் வருவாய் ஈட்டித்தரும் மிகப்பெரிய ஆதாரமாகவும் திகழ்கிறது. உலகின் மிக உயரமான பத்து மலைகளில் எட்டு மலைகளைக் கொண்ட நேபாளம், மலையேறுபவர்கள், பாறை ஏறுபவர்கள் மற்றும் சாகசத்தை விரும்புபவர்களுக்கு ஒரு விரும்பத்தகுந்த இடமாகும். இந்து மற்றும் [[பௌத்தம்|பௌத்த பாரம்பரியம் மற்றும் அதன் குளிர் காலநிலை ஆகியவை நேபாளத்தின் வலுவான ஈர்ப்புகளாகும்.
நேபாள சுற்றுலா ஒரு பார்வை
கடல் மட்டத்தில் இருந்து 8848.88 மீ உயரம் கொண்ட உலகின் மிக உயரமான சிகரமான எவரெசுட்டு சிகரம் நேபாளத்தில் அமைந்துள்ளது. மலையேறுதல் மற்றும் பிற வகையான சாகச சுற்றுலா மற்றும் சுற்றுச்சூழல் சுற்றுலா ஆகியவை பார்வையாளர்களை ஈர்க்கும் முக்கிய இடங்களாகும். புத்தரின் பிறந்த இடமான உலக பாரம்பரிய தளம் லும்பினி, நேபாளத்தின் மேற்குப் பகுதியின் தெற்கில் அமைந்துள்ளது. நாட்டின் மையத்தில் இப்பகுதி அமைந்துள்ளது என்பதோடு நாடு முழுவதும் பிற முக்கியமான மத யாத்திரை தளங்களும் உள்ளன. சுற்றுலாத் துறையானது நாட்டின் வறுமையைப் போக்குவதற்கும், நாட்டில் அதிக சமூக சமத்துவத்தை அடைவதற்கும் ஒரு வழியாகக் கருதப்படுகிறது. சுற்றுலாதுறையின் மூலம் நேபாளத்திற்கு ஆண்டுக்கு $471 மில்லியன் வருவாய் வருகிறது. . நேபாள அரசாங்கம் சுற்றுலாத் துறையை மேம்படுத்தும் விதமாக தொடர்ந்து பல்வேறு நடவடிக்கைகளை எடுத்து வருகிறது. உதாரணமாக ஒரு மில்லியன் வெளிநாட்டு சுற்றுலாப் பயணிகளை நாட்டிற்கு வரவழைக்கும் நோக்கத்துடன் 2011 ஆம் ஆண்டை நேபாள சுற்றுலா ஆண்டாக அறிவித்தது. லும்பினியை மேம்படுத்துவதற்காக நேபாள அரசு 2012 ஆம் ஆண்டை லும்பினி சுற்றுலா ஆண்டாக அறிவித்தது. 2020 ஆம் ஆண்டிற்குள் இரண்டு மில்லியன் சுற்றுலாப் பயணிகளை வரவழைக்கும் நோக்கத்துடன் நேபாளத்திற்கு வாருங்கள் 2020 திட்டத்தை அறிவித்தது.
2017 ஆம் ஆண்டின் புள்ளிவிபரங்களின்படி, பெரும்பாலான சுற்றுலாப் பயணிகள் அதாவது 70.3% பேர் நேபாளத்தின் புனிதத் தலங்கள் மற்றும் புராதனச் சின்னங்களைக் கவனிப்பதற்காக வந்திருந்தார்கள். 34.5% பேர் மகிழ்ச்சிக்காக வருகை தந்திருந்தனர். இவர்களில் 13.1% பேர் மலையேறுதலுக்காகவும் மீதமுள்ள 18.0% பேர் உத்தியோகபூர்வ நடவடிக்கைகள், மாநாடுகள், வணிகம் போன்றவற்றிற்காக நேபாளத்திற்கு வருகை தந்தனர்.
2015 ஆம் ஆண்டில் ஏற்பட்ட அழிவுகரமான நிலநடுக்கத்திற்குப் பிறகும் பின்னர் ஏற்பட்ட தொடர் நிலநடுக்கங்களாலும் நேபாளத்தின் சுற்றுலாத் துறை பாதிக்கப்பட்டது. 2020 ஆம் ஆண்டில் கோவிட்-19 தொற்றுநோயால் நேபாளத்தில் சுற்றுலாத் துறை மிகவும் சரிந்தது.
புள்ளி விவரங்கள்
2007 ஆம் ஆண்டில், நேபாளத்திற்கு வருகை தந்த பன்னாட்டு சுற்றுலாப் பயணிகளின் எண்ணிக்கை 526,705 பேர்களாக இருந்தது, இது அதற்கு முந்தைய ஆண்டை விட 37.2% அதிகமாகும். 2008 ஆம் ஆண்டில் சுற்றுலாப் பயணிகளின் எண்ணிக்கை 5% குறைந்து 500,277 பேராக இருந்தது. 2018 ஆம் ஆண்டில்,பன்னாட்டு சுற்றுலாப் பயணிகளின் வருகை 1.7 மில்லியனாக இருந்தது. நேபாளத்தின் முக்கிய சுற்றுலாத் தலங்களில் பொக்காராவும் ஒன்று.
2008 ஆம் ஆண்டு 55.9% வெளிநாட்டுப் பார்வையாளர்கள் ஆசியாவிலிருந்தும், 27.5% பார்வையாளர்கள் மேற்கு ஐரோப்பியாவிலிருந்தும், 7.6% பார்வையாளர்கள் வட அமெரிக்காவிலிருந்தும், 3.2% பேர் ஆத்திரேலியா மற்றும் பசிபிக் பகுதியிலிருந்தும், 2.6% பேர் கிழக்கு ஐரோப்பாவிலிருந்தும், 1.5.பேர் மத்திய மற்றும் தென் அமெரிக்காவிலிருந்தும், ஆப்பிரிக்காவில் இருந்து 0.3% பார்வையாளர்களும் பிற நாடுகளில் இருந்து 1.4%. பார்வையாளர்களும் வருகை தந்தனர். ஆசிய பார்வையாளர்களில் 18.2% பேர் இந்தியர்கள் என்பது குறிப்பிடத்தக்கதாகும். 2008 ஆம் ஆண்டு நேபாளத்திற்கு வருகை தந்த வெளிநாட்டு சுற்றுலாப் பயணிகள் சராசரியாக 11.78 நாட்கள் நேபாள நாட்டில் தங்கியுள்ளனர்.
வருகைகள்
இந்த புள்ளிவிவரம், 1993-2019 ஆம் ஆண்டில் நேபாள நாட்டிற்கு வருகை தந்த பன்னாட்டு சுற்றுலாப் பயணிகளின் எண்ணிக்கையைக் காட்டுகிறது.:
நாடுகள் வாரியாக பயணிகள்
குறுகிய கால அடிப்படையில் நேபாளத்திற்கு வந்த பெரும்பாலான சுற்றுலாப் பயணிகள் பின்வரும் தேசிய நாடுகளைச் சேர்ந்தவர்களாவர்:
ஆன்மீகச் சுற்றுலா
நேபாளத்தில் பெரும்பான்மையானவர்களின் மதம் இந்து மதம் ஆகும். காட்மாண்டுவில் அமைந்துள்ள உலகின் மிகப்பெரிய சிவன் கோவிலான பசுபதிநாத் கோயில் பல யாத்ரீகர்களையும் சுற்றுலாப் பயணிகளையும் இந்நாட்டிற்கு ஈர்க்கிறது. பியூதன் மாவட்டத்தில் உள்ள சுவர்கத்வாரியில் உள்ள கோவில் வளாகம்; மிதிலா பகுதியில் சனக்புர்தத்தின் சானகி மந்திர்; துஞ்சே அருகே உள்ள கோசைன்குண்டா ஏரி; தேவகாட்டில் உள்ள கோவில்கள்; கோர்கா மாவட்டத்தில் உள்ள மனகமன கோவில்; பங்லிங் அருகே பதிபரா; மற்றும் சிவபெருமானின் மிகப்பெரிய உலோக சிலை அமைந்துள்ள பல்பா மாவட்ட நேபாள் மகாமிருத்யுஞ்சய சிவசன் போன்றவை பிற முக்கியமான இந்து தளங்களாகும்.
இங்கு பௌத்தம் மிகப்பெரிய சிறுபான்மை மதம் ஆகும். பாரம்பரியமாக கௌதம புத்தரின் பிறப்பிடமாகக் கருதப்படும் லும்பினியில் உள்ள உலகப் பாரம்பரியச் சின்னம் ஒரு முக்கியமான புனிதத் தலமாகும். மற்றொரு முக்கிய பௌத்த தலமானது காத்மாண்டுவில் உள்ள குரங்கு கோவில் சுயம்புநாத்து ஆகும்.
டாங் பள்ளத்தாக்கு இந்துக்கள் மற்றும் பிற மதத்தினருக்கு ஒரு புனிதமான இடமாகும். சில்லிகோட் மலையில் உள்ள காளிகா மற்றும் மாலிகா தேவி, அம்பேகேசவோரி கோயில், கிருட்டிணன் கோயில், தரபாணி கோயில் ஆகியவை டாங் மாவட்டத்தில் உள்ள புனித தலங்களாகும். சில்லிகோட் மலையானது சுற்றிப் பார்ப்பதற்கு ஒரு சிறந்த இடமாகவும், ஓர் அரசனின் பழங்கால அரண்மனையாகவும் உள்ளது.
முக்திநாத் இந்துக்களுக்கும் பௌத்தர்களுக்கும் புனிதமான இடமாகும். இந்த தளம் முசுதாங்கு மாவட்டத்தில் முக்திநாத் பள்ளத்தாக்கில் அமைந்துள்ளது.
பசூரா மாவட்டத்தில் உள்ள பதிமாலிகா கோவில், பாரா மாவட்டத்தில் உள்ள காதிமாய் கோவில், கோட்டாங்கில் உள்ள அலேசி மகாதேவா கோவில். நேபால்கஞ்சில் உள்ள பாகேசுவரி மந்திர். ராச்பிராசில் உள்ள பகபதி மந்திர் போன்றவை நேபாளத்தில் உள்ள சில பிரபலமான கோயில்களாகும்.
புற இணைப்புகள்
பகுப்பு:நேபாளத்தில் சுற்றுலாத்துறை
புனைவிலி
புனைவிலி அல்லது அல்புனைவு (non-fiction) என்பது உண்மையை அடிப்படையாக கொண்டு எழுதப்படும் இலக்கியப் படைப்பாகும். இதில் சொல்லப்படுகின்ற சம்பவங்கள், மனிதர்கள், மற்றும் தகவல்கள் பெரும்பாலும் உண்மையானதாக இருக்க வேண்டும். கற்பனைகளையோ, பொய்மைகளை வைத்து படைக்கப்படும் இலக்கியத்தை எழுத்தாளர் புனைவிலி என சொன்னால், அது ஏமாற்றுவதாக கருத்தப்படும். படைப்பின் மெய் பொய் தன்மையை தெரிவிக்காமல் எழுதப்படும் அனைத்துமே புனைவு என்றே பெரும்பாலும் எடுத்துக் கொள்ளப்படும். புனைவிலி இலக்கியங்கள் பொதுவாக அகநிலை சார்ந்தோ, புறநிலை சார்ந்தோ எழுதப்படும். இவை பெரும்பாலும் விவரண இலக்கியமாகவே கொள்ளப்படுவதுண்டு. புனைவிலி போன்றல்லாது புனைவு இலக்கியங்களில் பகுதியோ, முழுமையோ கற்பனையின் அடிப்படையில் எழுதப்படுவதாகும்.
குறிப்புகள்
பகுப்பு:இலக்கிய வகைகள்
ராணா கும்பா
ராணா கும்பா (ஆட்சிக் காலம் 1433-1468), மேற்கு இந்தியாவின் தற்கால இராஜஸ்தான் மாநிலத்தில், முன்னாள் மேவார் இராச்சியத்தின் ராணா ஆவார். இவர் இராசபுத்திர சிசோதியா வம்சத்தவர் ஆவார்.
மால்வா இராச்சிய சுல்தான் முகம்மது கில்ஜி, நவம்பர் 1442 முதல் மேவார் இராச்சியத்தின் மீது தொடர் தாக்குதல்கள் நடத்தி, மச்சிந்தர்கர், பன்கர் மற்றும் சௌமுகப் பகுதிகளை கைப்பற்றி, மேவாரைச் சுற்றியுள்ள  பகுதியில்  படைகளுடன் முகாமிட்டார்.
26 ஏப்ரல் 1443ல் ராணா கும்பா, மால்வா சுல்தான் படைகள் மீது நடத்திய எதிர்பாராதத் தாக்குதலில், சுல்தான் படைகள் தோற்று, மத்தியப் பிரதேசத்தின் மந்துப் பகுதிக்கு  தப்பியோடியது.
நவம்பர், 1443ல் மீண்டும் மால்வா சுல்தான் படைகள் மேவார் மீது போர் தொடுத்து சித்தூர் கோட்டையைத் தவிர்த்த பிற பகுதிகளைப் கைப்பற்றினாலும், 1440ல் நடைபெற்ற மண்டல்கர் மற்றும் பனஸ் போரில், ராணா கும்பா படைகள் மால்வா மற்றும் குஜராத் சுல்தான்களை விரட்டியடித்தது. இவ்வெற்றியின் நினைவாக, 1448ல் சித்தோர்கார் கோட்டையில் வெற்றித் தூண் நிறுவப்பட்டது.
மேவார் இராச்சியத்தினை எதிரிப்படைகளிடமிருந்து காக்கும் 84 கோட்டைகளில் கும்பல்கர்க் கோட்டை உள்ளிட்ட 32 கோட்டைகளை ராணா கும்பா நிறுவினார். விரைவில் மேவார் ராணா பதவியை அடையும் பொருட்டு, ராணாகும்பாவின் மகன் முதலாம் உதய்சிங், 1448ல் ராணா கும்பாவைக் கொன்றார்.
மேற்கோள்கள்
Source material (excluding introduction, construction of forts and Vijay Stambha)
பகுப்பு:1468 இறப்புகள் பகுப்பு:இந்தியப் பேரரசர்கள் பகுப்பு:இராஜஸ்தான் வரலாறு
தீர்க்கதமஸ்
தீர்க்கதமஸ் (Dīrghatamas) (சமசுகிருதம்: दीर्घतमस्), பரத கண்டத்தின் வேத கால ரிஷிகளில் ஒருவர். இவர் கண் பார்வை அற்றவராக இருந்தாலும் அறிவுக் கூர்மை உடையவராக இருந்தார். ரிக் வேத மந்திரங்களால் தீர்க்கதமஸ் அறியப்படுகிறார். ரிக் வேதத்தின் முதல் மண்டலத்தில் உள்ள 140 முதல் 164 முடிய உள்ள மந்திரங்கள் ரிஷி தீர்க்கதமஸ் பெயரால் அறியப்படுகிறது. மேலும் தீர்க்கதமசின் பெயர் சில உபநிடதங்கள் குறிக்கிறது. அங்கரிசரின் பேரரான தீர்க்கதமசின் தம்பி பிருகஸ்பதி ஆவார். இவர் இவரது மகன்களில் புகழ்பெற்றவர் கௌதமர் ஆவார்.
வரலாறு
மகாபாரதம் இதிகாசத்தின் ஆதி பருவத்தின் 104வது பகுதியில் தீர்க்கதமசின் வரலாறு பீஷ்மரால் சொல்லப்படுகிறது. தீர்க்கதமஸ் தன் தாயின் கருவில் இருக்கையில், தனது சித்தப்பா பிருகஸ்பதியின் சாபத்தால் கண்பார்வை அற்றவராக பிறக்கிறார். பின்னர் தீர்க்கதமஸ், பிரத்வேஷி எனும் பெண்ணை திருமணம் செய்து கொண்டு, கௌதமர் முதலிய குழந்தைகள் பிறக்கின்றனர். செல்வம் அற்ற தீர்க்கதமசை அவரது மனைவி மற்றும் குழந்தைகள் சேர்ந்து மரக்கட்டையில் கட்டி ஆற்றில் தூக்கி எறிகின்றனர்.
மேற்கோள்கள்
பகுப்பு:இந்து தொன்மவியல் மாந்தர் பகுப்பு:முனிவர்கள்
தக்கயாகப்பரணி உரை
தக்கயாகப்பரணி உரை 16-ஆம் நூற்றாண்டில் தோன்றிய உரைநூல். 12-ஆம் நூற்றாண்டில் தோன்றிய தக்கயாகப் பரணி என்னும் நூலுக்கு எழுதப்பட்ட உரை இந்த நூல். இந்த உரைநூலின் ஆசிரியர் இன்னார் எனத் தெரியவில்லை.
உரைக் குறிப்புகள் இந்த உரையைச் சாமிநாதையர் பாராட்டியுள்ள பாடல்:
பாரும் விசும்பும் புகழ் தக்கயாகப் பரணியின் பால்
ஆரும் சுவை பல ஆரும் தெளிய அணி உரை செய்
சீரும் சிறப்பும் உடையோய் இருமொழிச் செல்வ நின்றன்
பேரும் தெரிந்திலன் என் செய்குவேன் இந்தப் பேதையனே.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
நீர்மேல் நெருப்பு
நீர்மேல் நெருப்பு அல்லது கல்லுருவி (Ammannia baccifera) அல்லது (AMMNIA VESICATORIUS) என்பது பூக்கும் தாவர வகையாகும். இத்தாவரத்தின் பூர்வீகம் ஸ்பெயின் நாடாகும். அதிகமாக ஆசியா, அமெரிக்கா, மற்றும் ஆப்பிரிக்காவின் வெப்பமண்டல பகுதிகளில் வளருகிறது. இது இசுரேல் நாட்டில் அழிந்து பட்ட ஒரு இனமாகக் கருதப்படுகிறது. இத்தாவரம் மூலிகை மருத்துவத்திற்கு உகந்தது ஆகும்.
விளக்கம்
கல்லுருவியானது நல்ல சீதோசன நிலையில் எல்லா இடங்களிலும் வளரக்கூடியது. இது சாதாரணமாக இந்தியா முழுதும் சதுப்பு நிலங்களிலும் வளரும். வயல்களில் நெல் அறுவடைக்குப்பின் களையாகத் தென்படும் செடி இது. இதன் தாயகம் இந்தியா ஆகும். பின் ஆப்பிரிக்கா, ஆப்கானிஸ்தான், பாக்கிஸ்தான், சீனா, பிலிப்பீன்சு, நியூசிலாந்து, ஆஸ்திரேலியா, மற்றும் மலேசியா வரை பரவிற்று. கல்லுருவி ஒரு அடியிலிருந்து 2 அடி வரை வளரக்கூடியது. நேராக வளரும். சிறு கிளைகள் அதிகாக இருக்கும். இலைகள் எதிர் அடுக்கில் அமைந்திருக்கும். இலைகள் மென்மையானவை, நீளம் சுமார் 3.5 செ.மீ. இருக்கும். தண்டு சதுர வடிவில் அமைந்திருக்கும். இலை இடுக்குகளில் பூக்கள் பூத்திருக்கும். அதன் இதழ்கள் சுமார் 1.2 மி.மீ. நீலம் பச்சை அல்லது கத்தரிப்பூ நிறத்தில் இருக்கும். சூலகம் வட்ட வடிவில் இருக்கும். இது தன் மகரந்தச் சேர்க்கையால் காய் உண்டாகும். விதைகள் கருப்பாக இருக்கும். கல்லுருவி விதைகள் மூலம் இன விருத்தி செய்கிறது.
மருத்துவப்பயன்கள்
கல்லுருவி இலைகள் புண்களைப் போக்க வல்லது. விடத்தைக் குணப்படுத்தும். காச்சலைப் போக்கும். புற்றுநோயால் அழியும் செல்களைப் புதுப்பிக்கும் தன்மையுடையது. மேலும் இது பற்றி பல ஆராய்ச்சிகள் மேல் நாட்டில் செய்து கொண்டுள்ளார்கள். இந்த மூலிகையை இனம் காண்பதில் சில சிக்கல்கள் உள்ளதாகச் சொல்லப்படுகிறது.
கல்லுருவிப் பூண்டு பலகட்டிகளையுங் கரைக்கும் வல்லுதிரக் கட்டருக்கும் வந்தபுண்ணை வெல்லரிய மேகத் தைவல் விடத்தை நீறாத கற்றிடும் லோகத்தைச் சுத்தி செய்யும் போது
கல்லுருவி மூலிகை இலையை அரைத்து தோலில் தடவ கொப்பளக் கட்டி உடையும். கடி நஞ்சுகளுக்கு இதன் இலையைக் கசக்கி கடிவாயில் வைத்துக் கட்ட நஞ்சு முறியும். தேள் கடி விடத்தையும் முறிக்கும். இரத்தத் துடிப்பகற்றும்.
வண்டு கடிக்கு இதன் இலைச்சாற்றை பூசினால் குணமடையும், இதன் இலைகளில் ‘சி’ வைட்டமின் உள்ளது, இதன் இலைச்சாற்றை உடல் மீது தடவினால் தோல் வியாதி குணமடையும், காச்சலும் குணமடையும், உண்ணும் உணவுடன் இதன் இலைச்சாறு கலந்து விட்டால் அடிவயிற்றில் எரிச்சல் ஏற்படும் எனவே கவனத்துடன் கையாள வேண்டும்.
மேற்கோள்கள்
பகுப்பு:பூக்கும் தாவரங்கள் பகுப்பு:மூலிகைகள்
முடிகண்டம்
முடிகண்டம் (MUDIKANDAM) தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஒரு ஊராட்சி ஆகும்.
அரசியல்
இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.
மேற்கோள்கள்
பகுப்பு:மணிகண்டம் ஒன்றியம் பகுப்பு:திருச்சிராப்பள்ளி மாவட்டத்திலுள்ள கிராமங்கள்
தேசிய நெடுஞ்சாலை 45 (இந்தியா)
தேசிய நெடுஞ்சாலை 45 அல்லது மாபெரும் தெற்கு வழித்தடம் தமிழ்நாட்டில் ஒரு முக்கிய நெடுஞ்சாலை ஆகும். சென்னையின் தென்மேற்கு பகுதியில் கத்திப்பாரா சந்திப்பில் தொடங்கி பல்லாவரம், தாம்பரம், செங்கல்பட்டு, மேல்மருவத்தூர், திண்டிவனம், விக்கிரவாண்டி, விழுப்புரம், உளுந்தூர்பேட்டை, பெரம்பலூர், திருச்சி, மணப்பாறை, திண்டுக்கல் போன்ற நகரங்கள் வழியாக தேனியில் முடிகிறது. மொத்தத்தில் சென்னை முதல் தேனி வரை 501 கிமீ நீளம் ஆகும். சென்னை முதல் திண்டுக்கல் வரை நான்குவழிச் சாலை வசதி உள்ளது. திண்டுக்கல் முதல் தேனி வரை நான்குவழிச் சாலை பணி நடைபெறுகிறது. திண்டுக்கல் வரை தென்னக இரயில்வே சார்பில் தொடர்வண்டிப் பாதையும் இந்த நெடுஞ்சாலைக்கு இணையாக அமைந்துள்ளது.
பெரம்பலூர் நகர் பகுதி முழுவதும் 6 வழிச்சாலை வசதி சிறப்பாக உள்ளது. பெரம்பலூர் மாவட்டம் முழுவதும் இந்த சாலைக்கு நடுவே பூங்கன்றுகள் பராமரிப்புகளுடன் பார்க்க அழகாக அமைந்துள்ளது.தமிழகத்தில் விபத்து/இறப்பு விகிதம் மிகையான பகுதி இந்த பெரம்பலூர்.
பள்ளிப்பட்டு ஊராட்சி ஒன்றியம்
பள்ளிப்பட்டு ஊராட்சி ஒன்றியம், தமிழ்நாட்டின் திருவள்ளூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். பள்ளிப்பட்டு ஊராட்சி ஒன்றியத்தில் 33   பஞ்சாயத்து கிராமங்கள் உள்ளது.
மக்கள்வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,  பள்ளிப்பட்டு ஊராட்சி ஒன்றியத்தின் மொத்த மக்கள் தொகை  78,816 ஆகும். அதில் பட்டியல் சாதி மக்களின் தொகை 20,980  ஆக உள்ளது. பட்டியல் பழங்குடி மக்களின் தொகை 3,703 ஆக உள்ளது.
ஊராட்சி மன்றங்கள்
பள்ளிப்பட்டு ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:திருவள்ளூர் மாவட்ட ஊராட்சி ஒன்றியங்கள்
தைலாவரம்
இந்த கல்யாண ஆஞ்சநேயர் கோயில் கடவுளான கல்யாண ஆஞ்சநேயர் கோவில் ஒரு முக்கியமான கோயிலாகும். கூடுவாஞ்சேரிக்கு அருகில் தேசிய நெடுஞ்சாலை 45 அமைந்துள்ள ஒரு வளர்ந்து வரும் கிராமம் ஆகும். குதுவனேரி மற்றும் போதேரி ஆகியவை அருகில் உள்ள நகரங்கள்.
தைலாவரத்தில் இருந்து 2 கிமீ தொலைவில் கூடுவாஞ்சேரி உள்ளது. அருகிலுள்ள முக்கிய இடங்களான எல் & டி இன் எஸ்டான்சியா ஐடி செஸ் (சிறப்பு பொருளாதார மண்டலம்), வள்ளியம்மை பொறியியல் கல்லூரி, எஸ்.ஆர்.எம் பல்கலைக்கழகம் ஆகியவை இந்த கிராமத்தில் இருந்து தொலைவில் உள்ளன.
கிராமத்தில் ஒருகாலத்தில் அதன் விவசாய நிலங்களுக்கு அறியப்பட்டிருந்தது. ஆனால் புறநகர்ப்பகுதி அருகே சென்னையிலும், செஸ் (சிறப்பு பொருளாதார மண்டலம்) கிராமத்தில் யூக்கலிப்டஸ் மரங்கள் ஏராளமாக உள்ளன.
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
ஏர்வாடி முத்தாரம்மன் கோயில்
ஏர்வாடி முத்தாரம்மன் கோயில் தமிழ்நாட்டில் திருநெல்வேலி மாவட்டம், ஏர்வாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ருத்ரமாதேவி (திரைப்படம்)
ருத்ரமாதேவி (Rudhramadevi) என்பது 2015 ஆம் ஆண்டில் வெளிவந்த இந்தியத் தெலுங்குத் திரைப்படம் ஆகும். முப்பரிமாணத்தில் வெளிவந்த இவ்வரலாற்றுப் படம் தக்காணப் பீடபூமியில் காக்கத்தியப் பேரரசியான ருத்திரமாதேவியின் வாழ்க்கையை மையப்படுத்தித் தயாரிக்கப்பட்டது. குணசேகரின் இயக்கத்தில் அனுசுக்கா செட்டி ருத்ரமாதேவியாக நடித்துள்ளார். இவருடன் அல்லு அர்ஜுன், ரானா தக்குபாடி, பிரகாஷ் ராஜ், நித்யா மேனன், காத்ரீன் திரீசா மற்றும் பலரும் நடித்தனர். திரைப்படத்தில் கதை சொல்லியாக சிரஞ்சீவி நடித்துள்ளார். திரைப்படத்தின் பின்னணி இசையையும், பாடல்களையும் இளையராஜா வழங்கியுள்ளார்.
ருத்ரமாதேவி உலகளாவிய அளவில் 2015 அக்டோபர் 9 இல் தெலுங்கிலும், இந்தி, மற்றும் மலையாள மொழிகளிலும் வெளியிடப்பட்டது. தமிழில் 2015 அக்டோபர் 16 இல் வெளியிடப்பட்டது. திரைப்படத்தில் அனுஷ்காவின் நடிப்பு, பின்னணி இசை, விவரணம் போன்ற அம்சங்கள் விமரிசகர்களின் பாராட்டைப் பெற்றது. 2015 ஆம் ஆண்டில் வெளியான இந்தியத் திரைப்படங்களில் முதல் நாள் வசூலில் இத்திரைப்படம் ஐந்தாவதாக வந்து சாதனை படைந்தது. ஆரம்ப வார இறுதியில் ₹32 கோடிகள் உலகளவில் வசூலிக்கப்பட்டது.
நடிகர்கள்
• அனுசுக்கா - ருத்திரமாதேவி
• அல்லு அர்ஜுன் - கோனா கன்னா ரெட்டி
• ரானா தக்குபாடி - சாளுக்கிய வீரபத்ரர்
• கிருஷ்ணம் ராஜு - கணபதிதேவன்
• பிரகாஷ் ராஜ் - சிவதேவையா
• சுமன் - ஹரிஹரதேவன்
• விக்ரம்ஜீத் வீர்க் - மகாதேவன்
• ஆதித்யா மேனன் - முராரி தேவையா
• காத்ரீன் திரீசா - அனாமிக்காதேவி
• உல்கா குப்தா - இளம் ருத்திரமாதேவி
• ஹம்சா நந்தினி - மதனிக்கா
வெ:ளி இணைப்புகள்
பகுப்பு:2015 தெலுங்குத் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
அகிம்சாபுரம்
கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள அகிம்சாபுரம் பகுதியின் புவியியல் ஆள்கூறுகள், 9.938°N, 78.1216°W ஆகும். மதுரை, செல்லூர், கோரிப்பாளையம், தல்லாகுளம், சின்ன சொக்கிகுளம், பீபி குளம், நரிமேடு, கோ. புதூர், கே. கே. நகர், அண்ணா நகர், சிம்மக்கல், யானைக்கல், நெல்பேட்டை, கீழ வாசல், தெற்கு வாசல், காளவாசல், அரசரடி, ஆரப்பாளையம், விளாங்குடி, கூடல் நகர், தத்தனேரி, கோச்சடை, எஸ். எஸ். காலனி, எல்லிஸ் நகர், பொன்னகரம், பெத்தானியாபுரம், ஜெய்ஹிந்த்புரம் மற்றும் டி. வி. எஸ். நகர் ஆகியவை அகிம்சாபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.
அகிம்சாபுரத்தில் முக்கியமாக கீழ்க்கண்ட தெருக்கள் அமைந்துள்ளன:
அகிம்சாபுரம் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
அபுர் சன்ஸார்
அபுர் சன்ஸார் (வங்காளமொழி: অপুর সংসার Opur Shôngshar, ஆங்கிலம்|The World of Apu)அப்புவின் இளம் பருவத்தினையும் அவன் வாழ்க்கையின் முடிவுகளினையும் காட்டும் இத்திரைப்படம் அப்பு திரைப்படத்தின் மூன்றாம் பாகமென்பதும் குறிப்பிடத்தக்கது. இப்படத்திற்கு 1959 ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது.
வகை
கலைப்படம்
வெளியிணைப்புகள்
பகுப்பு:வங்காளத் திரைப்படங்கள் பகுப்பு:கலைத் திரைப்படங்கள் பகுப்பு:இந்திய நாடகத் திரைப்படங்கள்
ஆர்ட்வாக்
தென்னாப்பிரிக்காவில் வாழும் ஆர்ட்வாக் (Aardvark) என்னும் இப்பிராணியை போயா்கள் 'நிலப்பன்றி' என்று அழைப்பாா்கள். பாா்வைக்கு மிகவும் அவலட்சணமான பிராணி இது. மூன்று நாலடி நீளமுள்ள பருத்த உடல். பன்றி போன்ற முகம். இதன் தலை மட்டும் இரண்டடி இருக்கும்.
சுமாா் இரண்டடி நீளமான வால். வாலால் தட்டி மனிதா்களைக் கூட கீழே தள்ளி விடுமாம். கரையான் இதன் முக்கியஉணவு. இதற்கு "எறும்புக் கரடி" என்றும் பெயா் உண்டு. புழு போன்ற நீளமான சிவந்த நாக்கு இதற்கு உண்டு. இது இரவில் மட்டும் தான் வெளிவரும். பகலில் தனது வளைகளில் பதுங்கிக் கிடக்கும். இது வேகமாக மண்ணைத் தோண்டும். நான்கு ஐந்து மனிதா்கள் சோ்ந்து தோண்டுவதை விட வேகமாக இது குழி பறிக்குமாம். இது எதிாிகள் நெருங்கி வந்தால் அவற்றின் கண்முன்னே குழி தோண்டி ஒளிந்து கொள்ளும். இதற்கு முக்கிய எதிாி மலைப்பாம்புகள்.
வெளியிணைப்புகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:விலங்குகள் பகுப்பு:தென்னாப்பிரிக்காவின் பாலூட்டிகள் பகுப்பு:ஆப்பிரிக்கப் பாலூட்டிகள்
மனோரமா (நடிகை)
மனோரமா (26 மே 1937 - 10 அக்டோபர் 2015) தென்னிந்தியத் திரைப்பட நடிகை ஆவார். நகைச்சுவைக் கதாபாத்திரங்களில் தனது திறனை வெளிப்படுத்திய இவர் 1500 திரைப்படங்களுக்கு மேல் நடித்தார். இவர் தமிழ்த் திரையுலகினராலும், தமிழ்த் திரைப்பட ரசிகர்களாலும் 'ஆச்சி' என அன்போடு அழைக்கப்பட்டார்.
இவர் தென்னிந்தியாவின் ஐந்து முதலமைச்சர்களுடன் நடித்த பெருமை கொண்டவர். கா. ந. அண்ணாதுரை, மு. கருணாநிதி ஆகிய இருவரும் நாடக மேடைகளில் மனோரமாவுடன் நடித்திருக்கிறார்கள். தவிர ம. கோ. இராமச்சந்திரன் மற்றும் செ. செயலலிதா இவருடன் தமிழ்த் திரைப்படங்களில் நடித்திருக்கிறார்கள். மேலும் என். டி. ராமராவ் தெலுங்கு படங்களில் இவருடன் நடித்திருக்கிறார்.